Ánægja á árlegri sjávarútvegssýningu í Boston Íslandsstofa skipulagði þátttöku íslenskra aðila í sjávarútvegssýningunum í Boston dagana 17. – 19. mars sl. , í samstarfi við viðskiptafulltrúa Íslands í New York . Á sýningunum Seafood Expo North America og Seafood Processing North America gafst framleiðendum og útflytjendum sjávarafurða gott tækifæri til að koma á nýjum viðskiptasamböndum sem og rækta önnur eldri . Fjöldi gesta sem mætir á sýningarnar tvær telur um 22.000 manns og kemur að stærstum hluta frá Norður-Ameríku , eða 70% frá Bandaríkjunum og um 10% frá Kanada . Sýningarnar í ár tókust vel í alla staði og voru sýnendur ánægðir með þátttökuna . Viðburðirnir eru m.a. ætlaðir fyrirtækjum í vinnslu sjávarafuðra , framleiðslu á tækni - og tækjabúnaði sem og þeim sem sinna þjónustu við sjávarútveginn . Fyrirtækin sem tóku þátt í íslenska þjóðarbásnum í ár voru fjórtán talsins : Arnarlax , HB Grandi , Ice-Co Foods , Iceland Seafood , Matorka , Menja , Nora Seafood , Novo Food , Ora / Iceland´s Finest , Skaginn 3X , Valka , Wise , Eimskip og Iceland Responsible Fisheries . Auk þess tóku nokkur íslensk fyrirtæki þátt á eigin vegum .